CELEX: 22005D0034
Language: lt
Date: 1110499200000
Title: 2005 m. kovo 11 d. EEE jungtinio komiteto sprendimas Nr. 34/2005, iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)

28.7.2005   
            
            
               LT
            
            
               Europos Sąjungos oficialusis leidinys
            
            
               L 198/26
            
         
      EEE JUNGTINIO KOMITETO SPRENDIMAS Nr. 34/2005
   2005 m. kovo 11 d.
   iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2004 m. gruodžio 3 d. EEE jungtinio komiteto sprendimu Nr. 166/2004 (1).
            
         
               (2)
            
            
               Į Susitarimą turi būti įtraukta 2004 m. vasario 11 d. Europos Parlamento ir Tarybos direktyva 2004/9/EB dėl geros laboratorinės praktikos (GLP) tikrinimo ir patikros (2).
            
         
               (3)
            
            
               Į Susitarimą turi būti įtraukta 2004 m. vasario 11 d. Europos Parlamento ir Tarybos direktyva 2004/10/EB dėl įstatymų ir kitų teisės aktų, susijusių su geros laboratorinės praktikos principų taikymu ir jų taikymo cheminių medžiagų tyrimams patikra, suderinimo (3).
            
         
               (4)
            
            
               Direktyva 2004/9/EB panaikina Komisijos direktyvą 88/320/EEB (4), kuri yra įtraukta į Susitarimą, ir todėl turi būti iš jo išbraukta.
            
         
               (5)
            
            
               Direktyva 2004/10/EB panaikina Komisijos direktyvą 87/18/EEB (5), kuri yra įtraukta į Susitarimą, ir todėl turi būti iš jo išbraukta,
            
         NUSPRENDĖ:
   1 straipsnis
   II priedo XV skyrius iš dalies keičiamas taip:
   
               1.
            
            
               8 punkto (Tarybos direktyva 87/18/EEB) tekstas pakeičiamas taip:
               „32004 L 0010: 2004 m. vasario 11 d. Europos Parlamento ir Tarybos direktyva 2004/10/EB dėl įstatymų ir kitų teisės aktų, susijusių su geros laboratorinės praktikos principų taikymu ir jų taikymo cheminių medžiagų tyrimams patikra, suderinimo (OL L 50, 2004 2 20, p. 44)“.
            
         
               2.
            
            
               9 punkto (Tarybos direktyva 88/320/EEB) tekstas pakeičiamas taip:
               „32004 L 0009: 2004 m. vasario 11 d. Europos Parlamento ir Tarybos direktyva 2004/9/EB dėl geros laboratorinės praktikos (GLP) tikrinimo ir patikros (OL L 50, 2004 2 20, p. 28)“.
            
         2 straipsnis
   Direktyvų 2004/9/EB ir 2004/10/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2005 m. kovo 12 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (6).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2005 m. kovo 11 d.
      
         
            EEE jungtinio komiteto vardu
         
         
            Pirmininkas
         
         Richard WRIGHT
         
      
   
   
      (1)  OL L 133, 2005 5 26, p. 11.
   
      (2)  OL L 50, 2004 2 20, p. 28.
   
      (3)  OL L 50, 2004 2 20, p. 44.
   
      (4)  OL L 145, 1988 6 11, p. 35.
   
      (5)  OL L 15, 1987 1 17, p. 29.
   
      (6)  Konstituciniai reikalavimai nenurodyti.